ଭାରତକୁ ନିଜ ମାଟିରେ ହରାଇବା କାଠିକର ପାଠ: ମାନିଲେ ଇଂଲଣ୍ଡର ପୂର୍ବତନ କ୍ରିକେଟର
ରାଞ୍ଚି,୨୮।୨: ଭାରତ ବିପକ୍ଷ ରାଞ୍ଚିରେ ଟେଷ୍ଟ ସିରିଜ ପରାଜୟ ପରେ ଇଂଲଣ୍ଡ ପ୍ରଦର୍ଶନକୁ ସମାଲୋଚନା କରାଯାଉଛି। ଇଂଲଣ୍ଡର ପୂର୍ବତନ କ୍ରିକେଟର ମାଇକେଲ ଆଥର୍ଟନ ନିଜ ଦେଶକୁ କିନ୍ତୁ ଅଧିକ ସମାଲୋଚନା କରିନାହାନ୍ତି। ସେ କହିଛନ୍ତି, ଜୋ ରୁଟ, ଯୁବ ସ୍ପିନର ଶୋଏବ ବଶୀର ଏବଂ ଟମ ହାର୍ଟଲେଙ୍କ ଦୃଢ ପ୍ରଦର୍ଶନ ଯୋଗୁ ଟେଷ୍ଟ ମ୍ୟାଚରେ ଇଂଲଣ୍ଡ କିଛି ସମୟ ଅଗ୍ରଣୀ ହାସଲ କରିଥିଲା। ଏଠାକୁ ଆସିବା ଏବଂ ଜିତିବା ଏକ କଠିନ ସ୍ଥାନ। ୨୦୧୨/୧୩ ପରଠାରୁ କେହି ତାହା କରିପାରିନାହାଁନ୍ତି। ଭାରତକୁ ନିଜ ମାଟିରେ ହରାଇବା କାଠିକର ପାଠ। ପ୍ରଥମ ମ୍ୟାଚ ପରଠାରୁ ଏହି ସିରିଜ ପ୍ରତିଯୋଗିତାମୂଳକ ଥିଲା, କିନ୍ତୁ ଘରୋଇ ଅବସ୍ଥାରେ ଭାରତ ବହୁତ ଭଲ ଥିଲା।  
ମୁଁ ଭାବିଲି ରାଞ୍ଚି ଟେଷ୍ଟ ଜିତିବା ଭାରତର ଏହା ଏକ ବିଶେଷ ପ୍ରୟାସ। ସେମାନେ ଟସ ହାରିଥିଲେ, ପ୍ରଥମ ଇନିଂସରେ ପଛରେ ଥିଲେ, କିନ୍ତୁ ସେମାନେ ଏହାକୁ ପରିଚାଳନା କରିଥିଲେ।  
ସିରିଜର ଶେଷ ମ୍ୟାଚରେ ଇଂଲଣ୍ଡ ମାର୍ଚ୍ଚ ୭ରେ ଧର୍ମଶାଳାରେ ଭାରତ ସହ ମୁହାଁମୁହିଁ ହେବ।